Пакаранне тыднёвым арыштам аўтара нашумелых жорсткіх ролікаў пра будні МАЗа ды спальнага раёна Мінска апрыёры выклікала хвалю спагады з боку прагрэсіўнай інтэрнэт-публікі. Гэтакая ж натуральная і трывога за лёс адносна вольнай пакуль што пляцоўкі для выказвання — байнэту. Калі ўлады, асабліва “органы”, і надалей будуць займацца “санацыяй” сеціва з такім імпэтам, як апошнім часам, то многім пазатыкаюць раты.